Paul Tighe

**Paul Tighe** (født 12. februar 1958 i Navan i County Meath i Irland) er en irsk katolsk prelat og kuriebiskop.
## Liv og virke
### Bakgrunn
Paul Tighe ble uteksaminert fra University College Dublin med en BCL i jus i 1979, og fortsatte med å studere filosofi og teologi ved *Holy Cross College Dublin* og Pontifical Irish College i Roma. 
### Prest
Den 10. juli 1983 ble han presteviet for erkebispedømmet Dublin fra hjelpebiskop Brendan Comiskey SS.CC.; han var kapellan i sognet *St. Laurence O'Toole* i Kilmacud/Dublin, deretter pastor og lærer i Ballyfermot/Dublin. Han studerte senere moralteologi ved Det pavelige gregorianske universitet i Roma. Fra 1990 var han foreleser og professor i moralteologi ved Dublin City Universitys *Mater Dei Institute of Education*. I 2000 ble han utnevnt til leder for teologisk fakultet der.

I 2004 ble han utnevnt til kommunikasjonssjef for erkebispedømmet Dublin. Han opprettet *Office of Public Affairs* som støtte for kommunikasjon mellom bispedømmet, regjeringen, offentlige organer og frivillige organisasjoner i Irland og Europa.

I en artikkel for Australian Broadcasting Corporation (ABC) i 2012 skrev han om de utfordringer den katolske kirke står overfor hva gjelder uttrykksmåter egnet for en digital era:«The generalized and uncritical social reception of the tenets of relativism finds particular expression in the digital world where the sheer volume of information and opinion, much of it contradictory, can lead to an almost resigned acceptance that it is meaningless to speak of truth and objectivity. In the face of so much assertion, argument and counter argument, it is difficult to decide where real authority and expertise resides.»

Pave Benedikt XVI utnevnte ham til sekretær for Det pavelige råd for sosial kommunikasjon den 30. november 2007.

Tighe ble utnevnt den 9. juli 2014 av pave Frans til sekretær for komiteen for refirmen av Vatikanets medier, en spesialkommisjon ledet av Lord Patten of Barnes med den oppgave å reformere Den hellige stols medieorganisering. Han var den som så fikk oppgaven å presentere granskningen og forslagene til pave Frans og til Kardinalrådet.

### Titulærbiskop i den romerske kurie
Den 19. desember 2015 utnevnte pave Frans ham til titulærbiskop av *Drivastum*, og utnevnte ham til assisterende sekretær for Det pavelige kulturråd. Kardinal Pietro Parolin bispeviet ham den 27. februar året etter. Medkonsekratorer var presidenten for det pavelige kulturråd, kardinal Gianfranco Ravasi, og presidenten for Det pavelige råd for sosial kommunikasjon, Claudio Maria Celli.

Pave Frans utnevnte ham til sekretær for Det pavelige kulturråd den 28. oktober 2017. Dette rådet bortfalt den 5. juni 2022 ved en kuriereform, og med den også dens sekretærstilling.

Den 13. juli 2022 utnevnte pave Frans ham også til medlem av Dikasteret for biskopene.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Biskop *Paul Tighe* (1958- ) *2016

## Referanser